google/wiki40b huggingface dataset:
โรงเรียนทอสี

ประวัติ

โรงเรียนทอสีเริ่มก่อตั้งจากระดับอนุบาลตั้งแต่ปี พ.ศ. ๒๕๓๓ โดยคุณบุบผาสวัสดิ์ รัชชตาตะนันท์ (ครูอ้อน) ครูใหญ่ผู้ก่อตั้งโรงเรียนทอสี ซึ่งมีแนวคิดการจัดการศึกษาเดิมเน้นการเตรียมความพร้อมของเด็ก ให้เด็กได้เรียนรู้อย่างสนุกและมีความสุข เป็นการเรียนรู้ผ่านการปฏิบัติ ความรู้ทางวิชาการไม่ได้เป็นเป้าหมายสำคัญที่สุข
ต่อมาได้รับแรงสันบสนุนจากคุณอนินทิตา โปษะกฤษณะ,หม่อมหลวงผกามาลย์ เกษมศรี และทีมงาน ทำให้โรงเรียนประถมถือกำเนิดขึ้น และได้ประกาศตัวอย่างชัดเจนว่าเป็น โรงเรียนวิถีพุทธ การทำโรงเรียนประถมนี้ก็เพื่อสานต่อรากฐานที่ดีงามให้เด็ก ได้รับการศึกษาที่สามารถพัฒนาตนเป็นมนุษยืที่สมบูรณ์อย่างแท้จริง
นอกจากนี้ยังได้รับเมตตาจิตจากพระอาจารย์ชยสาโร ภิกขุ ให้คำแนะนำให้การร่างหลักสูตรและแนวทางการพัฒนาโรงเรียนตามแนวพุทธศาสนา รวมทั้งเมตตาตั้งปรัญชาโรงเรียนให้อีกด้วย

ปรัชญา

โส ก โรหิ ทีปมตฺตโน ขิปฺปํ วายม ปณฑิโต ภว สร้างที่พึ่งแห่งตน เร่งฝึกฝนตนเป็นบัณฑิต

วิสัยทัศน์

โรงเรียนวิถีพุทธ ที่เด็ก ครู และผู้ปกครอง มีความเป็นนักศึกษาตลอดชีวิตทั้งวิชาการ วิชาชีพ และวิชาชีวิต เพื่อให้เป็นที่พึ่งของตนเอง พร้อมสร้างประโยชน์สุขต่อส่วนรวม

ศรัทธา (หลักการ และเหตุผล)

ทุกคนสามารถเรียนรู้ พัฒนา และสร้างประโยชน์ได้
เทศบาลตำบลบางพระ (จังหวัดนครศรีธรรมราช)

ประวัติ

ตำบลบางพระในสมัยก่อน ซึ่งเป็นหมู่บ้าน ที่พระได้ไปตั้งกรดจำพรรษาเป็นประจำทุกปีหลายรูปชาวบ้านจึงได้ตั้งชื่อตำบลว่า"ตำบลบางพระ" โดยองค์การบริหารส่วนตำบลบางพระ จัดตั้งจากประกาศกระทรวงมหาดไทย เมื่อปี พ.ศ. 2540 มีพื้นที่ 14.6 ตารางกิโลเมตร จำนวน 4 หมู่บ้าน ประชากร 4,452 คน โดยจัดตั้งองค์การบริหารส่วนตำบลบางพระ อำเภอปากพนัง จังหวัดนครศรีธรรมราช เป็นเทศบาลตำบลบางพระ จากประกาศกระทรวงมหาดไทย เมื่อวันที่ 15 พฤศจิกายน พ.ศ. 2556 และะมีผลตั้งแต่วันที่ 19 ธันวาคม พ.ศ. 2556

ภูมิประเทศ

สภาพทั่วไปของตำบลส่วนใหญ่ชาวบ้านประกอบอาชีพ ทำนากุ้ง ทำการประมง
วีวิชยูอะเมอรีคริสต์มาส

ประวัติ

ความเป็นมาของเพลงคริสต์มาสนี้ ไม่มีหลักฐานที่แน่ชัด แต่ได้รับการสันนิษฐานจากเดวิส กิลเบิร์ต และวิลเลียม ซันเดย์ ว่าอาจมีที่มาจากวรรณกรรมเรื่องซิสเวสเตอร์ หรือมาจากวรรณกรรมฮุกส์ แต่หนังสือนิวออกซฟอร์ดบุ๊คออฟคลารอล ที่ตีพิมพ์ในปี พ.ศ. 2535 ได้บอกว่าไม่ได้มีที่มาจากวรรณกรรม แต่เป็นเพลงดั้งเดิมประเทศอังกฤษอยู่แล้ว
อย่างไรก็ตามในปี พ.ศ. 2478 เพลงนี้ได้รับการเผยแพร่โดยอาเธอร์ วาร์เดล วาทยากรชาวอังกฤษ โดยใช้ชื่อเพลงว่า "ไอวิชยูอะเมอรีคริสต์มาส" โดยเขามอบหมายให้นักศึกษาสาขาการแสดงจากมหาวิทยาลัยบริตันร่วมร้องประสานเสียงและออกสู่สายตามวลชนในวันที่ 6 ธันวาคม พ.ศ. 2478
ท่าอากาศยานนานาชาติเบนกูเรียน

ท่าอากาศยานนานาชาติเบนกูเรียน (ฮิบรู: נְמַל הַתְּעוּפָה בֵּן גּוּרְיוֹן; อังกฤษ: Ben Gurion International Airport) (IATA: TLV, ICAO: LLBG) คือท่าอากาศยานนานาชาติหลักของประเทศอิสราเอล ตั้งชื่อตามนายกรัฐมนตรีคนแรกของประเทศ เดวิด เบนกูเรียน เป็นศูนย์กลางของสายการบินแอลอัล, อิสแรร์ และอาร์เกียอิสราเอล โดยมีตัวเลขประมาณการผู้โดยสารในปี พ.ศ. 2557 จำนวน 15 ล้านคน
ท่าอากาศยานเบนกูเรียนตั้งอยู่ในเขตชานเมืองห่างจากใจกลางเมืองเทลอาวีฟ 19 กิโลเมตร (12 ไมล์) และบริหารงานโดยสำนักงานท่าอากาศยานอิสราเอล ซึ่งเป็นรัฐวิสาหกิจที่บริหารจัดการท่าอากาศยานของรัฐและควบคุมการผ่านแดนในอิสราเอล
ท่าอากาศยานเบนกูเรียนถูกจัดว่าเป็นหนึ่งในห้าท่ากาศยานที่ดีที่สุดของตะวันออกกลางจากทัศนคติของผู้โดยสารที่มาใช้บริการและระดับความปลอดภัยของท่าอากาศยาน ซึ่งภายในสนามบินมีทั้งเจ้าหน้าที่ตำรวจ เจ้าหน้าที่กองกำลังป้องกันตนเอง และเจ้าหน้าที่ตำรวจตรวจคนเข้าเมือง คอยตรวจตราทั้งในและนอกเครื่องแบบ เพื่อรักษาระดับความปลอดภัยและเฝ้าระวังภัยคุกคามที่อาจเกิดขึ้น ทั้งนี้ท่าอากาศยานเคยตกเป็นเป้าหมายของการก่อการร้ายหลายครั้ง แต่ไม่มีครั้งใดที่สามารถจี้เครื่องบินและเดินทางหลบหนีออกไปได้สำเร็จ
สโมสรฟุตบอลอุบล ยูเอ็มที ยูไนเต็ด ในฤดูกาล 2560

การซื้อ-ขาย

ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2560
ร่างทรงมรณะ

เนื้อเรื่อง

คดีนี้เริ่มต้นขึ้นด้วยการตายอย่างสยดสยองของคนทรงชื่ออุงะจิน คุซึริโกะ เธอนอนตายในบ้าน ที่ศพมีรอยกรีดทั่งร่าง และข้างศพยังมีแมวเป็นๆ ห้าตัว ที่ถูกย้อมจนตัวแดงฉานไปด้วยเลือดของเธอ พวกมันเดินเลียเลือดไปรอบศพ และไม่ยอมให้ใครเข้าใกล้ ต่อมาพบว่าสุนัขในบ้านถูกวางยาและแม่บ้านที่หายตัวไปตั้งแต่คืนเกิดเหตุก็ถูกพบเป็นศพอยู่ไม่ไกลจากบ้านนั้น ทาคิงาวะ เคียวโกะว่าที่เจ้าสาวซึ่งถูกพบอยู่ใกล้ที่เกิดเหตุ แถมยังมีถุงมือของเธอตกอยู่ในที่เกิดเหตุอีกด้วย จึงตกเป็นผู้ต้องสงสัย คินดะอิจิจึงถูกจ้างวานโดยคู่หมั้นของเธอให้มาคลี่คลายปมปริศนานี้ คดีอันน่าสยดสยองนี้มีผู้ต้องสงสัยหลายคน ไม่ว่าจะเป็นทาเทเบะ ทะมง ร่างทรงชายที่บังคับให้หญิงร่างทรงในเครือข่าย และผู้ศรัทธาหญิงมอบร่างกายปรนเปรอความสุขให้ตน ร่างทรงหญิงคนอื่นที่ต่างอิจฉาริษยากัน ใครคือฆาตกรตัวจริง...หรือสุดท้ายคดีก็จะพลิกผันสุดคาดหมาย เช่นเดียวกับคดีอื่นที่คินดะอิจิเคยสืบสวนมาแล้ว
พระนางสาขา

พระราชประวัติ

พระนางสาขาเป็นพระราชธิดาในเจ้าเมืองน่าน เมื่อพระองค์ทรงเจริญวัย พระราชบิดาได้ทรงพระองค์มาอภิเษกสมรสกับพระมหาธรรมราชาที่ 2เพื่อความสัมพันธไมตรีที่ดีระหว่างเมืองน่านและอาณาจักรสุโขทัย ต่อมาเมื่อพระมหาธรรมราชาที่ 3 สวรรคต พระราชโอรสได้ครองราชย์เป็นพระมหาธรรมราชาที่ 4 พระองค์จึงได้รับการสถาปนาเป็น "พระศรีธรรมราชมารดา" ในภายหลัง
นารูโตะ ตำนานวายุสลาตัน เดอะมูฟวี่ พันธนาการแห่งเลือด

เนื้อเรื่อง

อุซึมาคิ นารูโตะ ได้ถูกส่งตัวไปปฏิบัติภารกิจที่แคว้นคุโมงาคุเร ถูกจับตัวไว้เนื่องจากเกิดความเข้าใจผิดว่าไป พยายาม ลอบสังหารไรคาเงะแห่งคุโมงาคุเระ รวมไปถึงการสังหารโจนินจากคิริงาคุเระและอิวางะคุเระ ทำให้นารูโตะถูกส่งตัวไปยังเรือนจำโฮซึคิโจ เรือนจำเลือด เป็นสถานที่ใช้สำหรับจองจำอาชญากรหรือผู้กระทำผิด โดยมีมุอิเป็นผู้ควบคุมดูแลเรือนจำแห่งนี้เขาจะใช้วิชานินจาจองจำขั้นสูงสุดเพื่อปิดผนึกพลังของอาชญากรหรือผู้กระทำผิดทุกคนที่อยู่ที่นี่ ในสถานที่แห่งนี้ มีบางสิ่งจ้องจะเอาชีวิตของนารูโตะอยู่ ทำให้นารูโตะและพวกเพื่อนๆของเขาต้องต่อสู้เพื่อพิสูจน์ความบริสุทธิ์ของนารูโตะและค้นหาความจริงได้เริ่มต้นขึ้นแล้ว
คาร์โบไฮเดรต

น้ำตาลโมเลกุลคู่

น้ำตาลโมเลกุลเดี่ยวจะรวมตัวเป็นน้ำตาลโมเลกุลคู่ด้วยพันธะไกลโคซิดิก ระหว่างหมู่ไฮดรอกซิลของน้ำตาลตัวหนึ่งกับคาร์บอนของน้ำตาลอีกตัวหนึ่ง ตำแหน่งที่เกิดพันธะไกลโคซิดิกแสดงโดย (1→4) ซึ่งแสดงว่า C1 ของตัวแรกต่อกับ C4 ของน้ำตาลตัวที่สอง

ไกลโคโปรตีนและไกลโคลิพิด

ไกลโคโปรตีนเป็นองค์ประกอบหลักของโปรตีนที่หลั่งออกนอกเซลล์ โดยเป็นโปรตีนที่เชื่อมต่อกับโอลิโกแซคคาไรด์ (น้ำตาลโมเลกุลเดี่ยวต่อกัน 3 – 5 โมเลกุล) ส่วนไกลโคลิปิดซึ่งเป็นโพลีแซคคาไรด์ที่จับกับไขมันเป็นองค์ประกอบในเยื่อหุ้มต่าง ๆ ภายในเซลล์ นอกจากนั้น ไกลโคโปรตีนบางชนิด เช่น เลกติน (lectin) หรือซีเลกติน (selectin) มีบทบาทในการจดจำเซลล์เป้าหมายของเชื้อก่อโรคเช่น ลดมะเร็ง ลกเบาหวาน ลดโรคปัญญาอ่อน
วรานุช พุทธชาติ

ประวัติ

วรานุช พุทธชาติ หรือ วรานุช พุทธชาดมีชื่อจริงว่า พุทธชาติ เลี้ยงสุวรรณ ชื่อเล่น นุช เกิดเมื่อวันศุกร์ที่ 30 ตุลาคม พ.ศ. 2522 สำเร็จการศึกษามหาวิทยาลัยธรรมศาสตร์ คณะพาณิชยศาสตร์และการบัญชี เข้าวงการโดยการชักนำของ อาจารย์เทอดพล ใคร้วานิช มีผลงานเพลงออกมาทั้งหมด  5 อัลบั้ม 
หลังจากหมดสัญญากับทางค่ายแกรมมี่โกลด์ ได้ไปประกอบธุรกิจส่วนตัวเกี่ยวกับสปา ที่บาร์เซโลนา ประเทศสเปนจนถึงปัจจุบัน
รุ่งเรือง อิศรางกูร ณ อยุธยา

ประวัติ

รุ่งเรือง อิศรางกูร ณ อยุธยา เกิดเมื่อวันที่ 13 พฤศจิกายน พ.ศ. 2481 ที่จังหวัดนครสวรรค์ เป็นบุตรของพระยารามราชภักดี กับคุณหญิงชื่นแช่ม รามราชภักดี สำเร็จการศึกษาระดับปริญญาตรี ด้านวิทยาศาสตร์การเกษตร จากมหาวิทยาลัยโอคลาโฮมาสเตต ประเทศสหรัฐอเมริกา ในปี พ.ศ. 2508 ระดับปริญญาโทสาขาเดียวกัน จากมหาวิทยาลัยเคนทักกีสเตต และระดับปริญญาเอก ด้านการเกษตร จากมหาวิทยาลัยเคนทักกีสเตต เช่นเดียวกัน
ด้านครอบครัวสมรสกับชัชสรัญ อิศรางกูร ณ อยุธยา (สกุลเดิม: เจริญศิริ) มีบุตรด้วยกัน 2 คน คือ ปิยนิตย์ ขวัญพูลศรี (ญ.) และกฤตินาท อิศรางกูร ณ อยุธยา (ช.)

การทำงาน

รุ่งเรือง อิศรางกูร ณ อยุธยา รับราชการในสังกัดกระทรวงเกษตรและสหกรณ์ เคยดำรงตำแหน่งผู้อำนวยการกองโครงการเศรษฐกิจ ในปี พ.ศ. 2530 และดำรงตำแหน่งรองปลัดกระทรวงเกษตรและสหกรณ์ ตั้งแต่ปี พ.ศ. 2536 จนเกษียณอายุราชการในปี พ.ศ. 2542 จากนั้นจึงได้รับตำแหน่งเป็นที่ปรึกษาด้านสินเชื่อเกษตรและชนบท ธนาคารกรุงเทพ จำกัด (มหาชน) จนถึงปี พ.ศ. 2549
รุ่งเรือง อิศรางกูร ณ อยุธยา ได้รับตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลหลังการรัฐประหาร พ.ศ. 2549 นำโดยพลเอกสุรยุทธ์ จุลานนท์ นายกรัฐมนตรี
มงเทรอวอลลีย์แมสเตอส์

มงเทรอวอลลีย์แมสเตอส์ (ฝรั่งเศส: Montreux Volley Masters) เป็นการแข่งขันวอลเลย์บอลหญิง จัดขึ้นในเมืองมงเทรอ, ประเทศสวิสเซอร์แลนด์ ก่อตั้งขึ้นในปี ค.ศ. 1984
การแข่งขันบาสเกตบอลชายชิงแชมป์ดิวิชัน 1 ของ NCAA

การแข่งขันบาสเกตบอลชิงแชมป์ดิวิชัน 1 ของ NCAA (อังกฤษ: NCAA Men's Division I Basketball Championship) หรือนิยมเรียกโดยทั่วไปว่า มาร์ชแมดเนสส์ (March Madness) หรือ บิ๊กแดนซ์ (Big Dance) เป็นการแข่งขันที่จัดเป็นประจำทุกปีราวเดือนมีนาคม โดยนำทีมบาสเกตบอลมหาวิทยาลัยในดิวิชัน 1 สังกัด NCAA ในสหรัฐอเมริกา มาแข่งเพื่อหาแชมป์ในแต่ละปี เริ่มจัดแข่งขันครั้งแรก ค.ศ. 1939 (พ.ศ. 2482)

ระบบการแข่งขัน

การแข่งขันเป็นแบบแพ้คัดออก ในระบบปัจจุบันซึ่งเริ่มนำมาใช้เมื่อ ค.ศ. 2000 (พ.ศ. 2543) คัดมหาวิทยาลัยเข้าแข่งขันรวม 65 แห่ง โดยมาจากแชมป์ของแต่ละคอนเฟอร์เรนซ์ ทั้งหมด 31 คอนเฟอร์เรนซ์ รวมกับทีมที่เหลือที่คัดเลือกโดยคณะกรรมการ ทีมอันดับที่ 64 และ 65 แข่งกันเองก่อนเรียกรอบเปิด (Opening round) หลังจากนั้นจะเข้าแข่งในระดับภูมิภาค (Regionals) โดยแบ่งเป็น 4 ภูมิภาค ได้แต่ West, Midwest, South และ East ภูมิภาคละ 16 ทีม แข่งแบบทัวนาเมนต์ โดยที่ทีมอันดับหนึ่งจะพบกับทีมอันดับสิบหก ทีมอันดับสองพบกับทีมอันดับสิบห้า เป็นต้น แข่งทั้งหมดสี่รอบ ได้แก่ รอบแรก รอบสอง และรอบ Regionals อีกสองรอบ (นิยมเรียกรอบ Sweet Sixteen สำหรับสิบหกทีมสุดท้าย และรอบ Elite Eight สำหรับแปดทีมสุดท้าย) จนได้แชมป์ภูมิภาค มาแข่งในระดับสี่ทีมสุดท้าย (Final Four) แข่งอีกสองรอบ ได้แก่รอบสี่ทีมสุดท้ายและรอบชิงชนะเลิศ เพื่อเหลือทีมเดียวซึ่งจะเป็นแชมป์ในปีนั้น
วิวรณ์

ในศาสนาแบบเทวนิยมและเทววิทยา วิวรณ์ (อังกฤษ: revelation) หมายถึง การที่สิ่งเหนือธรรมชาติ เช่น เทวดา พระเป็นเจ้า ได้เปิดเผยความจริงหรือความรู้สำคัญบางประการแก่มนุษย์
หลาย ๆ ศาสนาเชื่อว่า คัมภีร์ของตนมาจากการวิวรณ์ของพระเจ้าหรือสิ่งเหนือธรรมชาติ เช่น ชาวยิวเชื่อว่าพระยาห์เวห์ได้ประทานคัมภีร์โทราห์ที่ภูเขาซีนาย ชาวมุสลิมเชื่อว่าอัลลอฮ์ได้ประทานคัมภีร์อัลกุรอานแก่นบีมุฮัมมัดเป็นคำ ๆ ทีละอักษร ส่วนศาสนาฮินดูก็ถือว่าพระเวทเป็น “อเปารุเษยะ” (ไม่ใช่ฝีมือมนุษย์) แต่บรรดาฤๅษีได้สดับฟังจากพระเจ้ามาโดยตรง จึงเรียกว่า "ศรุติ" (สิ่งที่ได้ฟังมา) คริสต์ศาสนิกชนก็เชื่อว่าคัมภีร์ไบเบิลทั้งพันธสัญญาเดิมและพันธสัญญาใหม่ถูกเขียนขึ้นโดยการดลใจจากพระเจ้า
ในศาสนาอับราฮัม วิวรณ์จึงถือเป็นสิ่งสำคัญมาก เพราะเป็นการแสดงถึงเจตจำนงและพระญาณสอดส่องของพระเจ้าต่อมนุษย์ ในพันธสัญญาใหม่มีหนังสือเล่มหนึ่งชื่อ "หนังสือวิวรณ์" เป็นส่วนสุดท้ายของคัมภีร์ไบเบิล กล่าวถึงวันสิ้นโลกและการพิพากษาครั้งสุดท้าย
วังบ้านปูน

วังบ้านปูน เดิมเป็นสวนผลไม้ ตั้งอยู่ระหว่างวังสวนมังคุดและวังระฆัง ปัจจุบันเป็นเป็นที่ตั้งของโรงเรียนสุภัทรา และ ภัทราวดีเธียเตอร์

ประวัติ

วังบ้านปูน เดิมเป็นสวนผลไม้ ตั้งอยู่ระหว่างวังสวนมังคุดและวังระฆัง เป็นที่ประทับของพระองค์เจ้าขุนเณร ซึ่งเป็นพระราชนัดดาในพระบาทสมเด็จพระพุทธยอดฟ้าจุฬาโลกมหาราช
จิระ ด่านบวรเกียรติ

ประวัติ

จิระ ด่านบวรเกียรติ หรือ ฟลุ๊ค เกิดเมื่อวันที่ 18 มีนาคม พ.ศ. 2528 มีพี่สาว 1 คน และ พี่ชาย 1 คน เป็นหนึ่งในสมาชิกวง ซีควินท์ (C-Quint) อุปนิสัย Chief มีความเป็นผู้นำ มีไฟ และความกระตือรือร้นในการมองหาโอกาสใหม่ ๆ อยู่ตลอดเวลา

ชีวิตส่วนตัว

จิระคบหาดูใจกับ แอปเปิ้ล - สีสะเหงียน สีหาราช พิธีกรและนักแสดงชาวลาว เป็นระยะเวลา 10 ปี และใน ปี พ.ศ. 2560 ทั้งคู่ได้สมรสกันแล้ว เข้าพิธีแต่งงานตามแบบไทยลาวที่เรือนหอย่านบางนา เมื่อวันที่ 3 พฤศจิกายน พ.ศ. 2560 
และจัดงานฉลองมงคลสมรสในวันที่ 4 พฤศจิกายน พ.ศ. 2560 ที่โรงแรมอินเตอร์คอนทิเนนตัล กรุงเทพ และจัดงานในวันที่ 8 พฤศจิกายน พ.ศ. 2560 ที่สปป.ลาว บ้านเกิดของฝ่ายหญิง
ฝูหวา

เป้ยเป่ย (贝贝)

เป้ยเป่ย (贝贝) เป็นสัญลักษณ์ของความรุ่งโรจน์ เนื่องจาก “ปลา” และ “ น้ำ ” ในขนบทางศิลป์ของจีนจะหมายถึงความรุ่งโรจน์และผลการเก็บเกี่ยว ชาวจีนใช้ภาพ “ ปลาหลีกระโดดข้ามประตูมังกร” (鲤鱼跳龙门) เพื่อแสดงถึงความสำเร็จในกิจการและความใฝ่ฝันที่กลายเป็นจริง นอกจากนี้ “ปลา” (鱼) ยังมีเสียงพ้องกับคำที่มีความหมายว่า “เหลือกินเหลือใช้” อีกด้วย ศีรษะของเป้ยเป่ยเป็นลวดลายปลาที่ปรากฏ ในเครื่องปั้นยุคหินใหม่ของจีน เป้ยเป่ยเป็นตุ๊กตาที่อ่อนโยนและบริสุทธิ์เป็นสัตว์ที่เคลื่อนไหวในน้ำได้อย่างพลิ้วไหว จึงใช้เป็นตัวแทนของห่วงสีฟ้า ซึ่งเป็น 1 ใน 5 ห่วงของกีฬาโอลิมปิค

จิงจิง (晶晶)

จิงจิง (晶晶) เป็นหมีแพนด้าตัวใหญ่ที่มีสัมมาคารวะ ในฐานะที่เป็นสัตว์ประจำชาติ จึงได้รับความนิยมไปทั่วโลก จิงจิงมาจากป่ากว้าง และเป็นสัญลักษณ์ของความสมัครสมานระหว่างมนุษย์กับธรรมชาติ ศีรษะของจิงจิงเป็นลวดลายดอกบัวถักที่ปรากฏอยู่บนเครื่องเคลือบดินเผาสมัยราชวงศ์ซ่ง จิงจิงเป็นตุ๊กตาที่มองโลกในแง่ดีและเต็มไปด้วยพลัง เป็นตัวแทนของห่วงสีดำ

ฮวนฮวน (欢欢)

ฮวนฮวน (欢欢) ถือเป็นพี่ชายคนโตในบรรดาฝูหวาทั้ง 5 ตัว เป็นสัญลักษณ์แทนคบเพลิงโอลิมปิก ฮวนฮวนเป็นตัวแทนแห่งความฮึกเหิมซึ่งนำจิตวิญญาณโอลิมปิกไปสู่คนทั่วโลก ศีรษะของฮวนฮวนประดับด้วยลวดลายของไฟคบเพลิงที่ปรากฏบนภาพวาดฝาผนังในเมืองตุนหวง เป็นตุ๊กตาที่มีนิสัยเปิดเผยและมีความชำนาญในการเล่นกีฬาทุกประเภท เป็นตัวแทนของห่วงสีแดง

อิ่งอิ๋ง (迎迎)

อิ่งอิ๋ง (迎迎) เป็นละมั่งทิเบตที่มีความปราดเปรียวและวิ่งเร็วปานสายฟ้าแลบ มาจากดินแดนตะวันตกอันแสนกว้างใหญ่ของจีน นำคำอวยพรที่เป็นมงคลแพร่ไปสู่ชาวโลก อิ๋งอิ๋งเป็นสัตว์สงวนซึ่งมีซึ่งมีเฉพาะในเขตที่ราบสูงชิงจั้ง ศีรษะของอิ๋งอิ๋งประดับด้วยเครื่องประดับที่ชาวจีนแถบภูเขาสูงในชิงจั้งและซินเกียงนิยมใช้กัน เป็นตุ๊กตาที่เคลื่อนไหวได้อย่างคล่องแคล่วและถือเป็นสัญลักษณ์ของกรีฑาประเภทลู่และลาน เป็นตัวแทนของห่วงสีเหลือง

หนีหนี่ (妮妮)

หนีหนี่ (妮妮) เป็นนกนางแอ่นที่กระพือปีกบินบนท้องฟ้า รูปลักษณ์ของหนีหนีเกิดจากรูปนกนางแอ่นของทะเลทรายบนแผ่นว่าว ซึ่งนิยมใช้เล่นกันในปักกิ่ง คำว่า “เยี่ยน” (燕 อ่านได้ 2 เสียง) ยังเป็นตัวแทนของเมือง “เยียนจิง” (ชื่อเรียกกรุงปักกิ่งในอดีต) หนีหนีนำพาฤดูใบไม้ผลิและความสุขมาสู่ชาวโลก และโบยบินไปยังที่ต่างๆ เพื่ออวยพรให้ทุกคนประสบแต่โชคดี หนีหนีจะปรากฏตัวในสนามแข่งขันยิมนาสติก เป็นตัวแทนของห่วงสีเขียว
อุทยานประวัติศาสตร์พระนครศรีอยุธยา

ประวัติ

พระเจ้าอู่ทองทรงสถาปนากรุงศรีอยุธยาขึ้นใน พ.ศ. 1893 และได้ถูกพม่าทำลายลงในพุทธศตวรรษที่ 23 แม้จะถูกทำลายลงก็ยังคงมีร่องรอยความยิ่งใหญ่และความเจริญรุ่งเรืองของเมืองดังที่ปรากฏมาจนถึงปัจจุบัน ต่อมาครั้งพระบาทสมเด็จพระพุทธยอดฟ้าจุฬาโลกมหาราชทรงสถาปนากรุงรัตนโกสินทร์ขึ้นเป็นราชธานี ได้มีการรื้ออิฐจากสถาปัตยกรรมในกรุงศรีอยุธยาเพื่อไปก่อสร้างกรุงเทพมหานคร ทำให้โบราณสถานต่าง ๆ ถูกทำลายและทิ้งร้างไป ครั้นถึงสมัยพระบาทสมเด็จพระจอมเกล้าเจ้าอยู่หัว โปรดให้อนุรักษ์และฟื้นฟูโบราณสถานในกรุงศรีอยุธยาขึ้นอีกครั้ง
ในสมัยพระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้พระยาโบราณราชธานินท์ ข้าหลวงมณฑลกรุงเก่าทำการขุดแต่งโบราณสถาน และปรับปรุงสภาพในพระราชวังโบราณ
เมื่อปี พ.ศ. 2478 กรมศิลปากรประกาศขึ้นทะเบียนโบราณสถานหลายแห่งในเกาะรอบเมืองพระนครศรีอยุธยาเป็นโบราณสถานสำคัญของชาติ รวม 69 แห่ง
ต่อมาในสมัยของ จอมพล ป. พิบูลสงคราม จึงได้เริ่มโครงการบูรณะพระที่นั่งและวัดต่าง ๆ โดยมีกรมศิลปากรเป็นผู้ดูแล  
ปี พ.ศ. 2512 ได้มีโครงการชื่อ โครงการสำรวจขุดแต่งและบูรณะปรับปรุงโบราณสถาน โดยมีความพยายามที่จะประสานงานร่วมมือกับองค์กรต่าง ๆ ในอันที่จะอนุรักษ์เมืองประวัติศาสตร์พระนครศรีอยุธยาไว้
ในที่สุด พ.ศ. 2519 ได้มีการปรับปรุงโครงสร้างของงานชิ้นใหม่ แล้วจัดทำโครงการอุทยานประวัติศาสตร์พระนครศรีอยุธยาขึ้น และเริ่มทำการบูรณะปรับปรุงโบราณสถานเป็นต้นมาตั้งแต่ พ.ศ. 2520 และในการประชุมคณะกรรมการมรดกโลกสมัยสามัญครั้งที่ 15 ปี พ.ศ. 2534 ณ เมืองคาร์เธจ ประเทศตูนิเซีย นครประวัติศาสคร์พระนครศรีอยุธยา พร้อมด้วยเมืองประวัติศาสตร์สุโขทัยและเมืองบริวาร (อุทยานประวัติศาสตร์สุโขทัย ศรีสัชนาลัย และกำแพงเพชร) และเขตรักษาพันธุ์สัตว์ป่าทุ่งใหญ่-ห้วยขาแข้ง ได้รับการขึ้นทะเบียนเป็นแหล่งมรดกโลก

เหตุผลที่ได้รับคัดเลือกเป็นมรดกโลก

อุทยานประวัติศาสตร์พระนครศรีอยุธยาได้จดทะเบียนเป็นมรดกโลกจากองค์การยูเนสโกภายใต้ชื่อ "นครประวัติศาสตร์พระนครศรีอยุธยาและเมืองบริวาร" ในการประชุมคณะกรรมการมรดกโลกสมัยสามัญครั้งที่ 15 เมื่อปี พ.ศ. 2534 ที่เมืองคาร์เทจ ประเทศตูนิเซีย ด้วยข้อกำหนดและหลักเกณฑ์พิจารณาให้เป็นมรดกโลก ดังนี้
- เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
ยอดมนุษย์ฝึกหัด

รูปแบบรายการ

เด็กทั้ง 10 คนจะต้องทำภารกิจที่ถูกกำหนดจากเหล่าเทรนเนอร์ที่ผลัดกันมาให้โจทย์ที่แตกต่างกันออกไปในแต่ละเทป โดยจะแบ่งเด็กทั้ง 10 คน ออกเป็น 2 กลุ่ม กลุ่มที่แรกทำแบบฝึกหัดที่1  กลุ่มที่สองทำแบบฝึกหัดที่2
กลุ่มใดที่ทำแบบฝึกหัดได้สำเร็จ จึงจะสามารถผ่านเข้ามาสู่แบบฝึกหัดสุดท้ายได้ หากทำแบบฝึกหัดสุดท้ายสำเร็จ จะได้รับเหรียญทองไปสะสม หากสะสมครบ 10 เหรียญ จะได้รับทุนการศึกษารวม 500,000 บาท

ผู้ดำเนินรายการ

กรภพ จันทร์เจริญ หรือ โจ๊ก โซคูล รับบทเป็น กัปตันโจ๊ก ผู้บัญชาการค่ายยอดมนุษย์ฝึกหัด

ผู้ดำเนินรายการร่วม

มิสเตอร์ป๋องแป๋ง นักวิทยาศาสตร์ประจำค่ายยอดมนุษย์ฝึกหัด คอยมาช่วยอธิบายแบบฝึกหัดต่างๆ ให้เข้าใจได้มากยิ่งขึ้น
โรงเรียนบ้านบึง "มนูญวิทยาคาร"

ประวัติ

ความเป็นมาของโรงเรียนเริ่มจากท่านเจ้าคุณเขมสารโสโณ อดีตเจ้าอาวาสวัดเขาบางทราย จังหวัดชลบุรี สร้างวัดเขาไผ่ ได้ดำริเห็นควรให้มีโรงเรียน มัธยมศึกษาขึ้นบนที่ดินของวัด เพื่อเป็นศูนย์ของเด็กจากหลายหมู่บ้านด้วยเจตนาอันสูงส่งของท่านเจ้าคุรเขมสารโสโณ ท่านได้เริ่มดำเนินการขออนุญาตให้กระทรวงศึกษาธิการ ตั้งโรงเรียนขึ้นโดยเปิดรับนักเรียน มศ.1 รุ่นแรก เมื่อวันที่ 21 พฤษภาคม พ.ศ. 2515 และต่อมากระทรวงศึกษาธิการ ได้ประกาศชื่อโรงเรียนว่า โรงเรียนบ้านบึง "มนูญวิทยาคาร" เมื่อวันที่ 21 มีนาคม พ.ศ. 2516 บนที่ดินทั้งสิ้น 71 ไร่ 3 งาน
เดบาร่าห์ ซี

ประวัติ

เดบาร่าห์ ซี. เวชชาชีวะ ชื่อเล่น เด็บบี้ เป็นลูกครึ่งไทย-สิงคโปร์ เกิดวันที่ 12 มิถุนายน พ.ศ. 2525 เริ่มต้นเข้าสู่วงการเมื่อปี 2540 ด้วยการเล่นมิวสิควีดีโอของปุ๊กกี้ ปริศนา ชื่อเพลง "Sha La La La La" หลังจากนั้นไม่นานก็ได้มาเป็นศิลปินในค่ายอาร์เอสในนาม บาซู มีสมาชิกทั้งหมด 3 คนคือ เดบาร่าห์ ซี (เด็บบี้), คริชณะ พาณิชย์พงส์ (กำปั้น), สุรเดช ทับทิมใส (โจอี้) 
มีผลงานอัลบั้มชุดแรกประมาณปี พ.ศ. 2540 ชื่อชุด BAZOO ซึ่งในอัลบั้มแรกเป็นแนวป็อบ-แดนซ์ เปิดตัวด้วยเพลง "โธ่เอ๊ย" ที่มีท่าเต้นเป็นเอกลักษณ์ ทำให้ชื่อวง บาซู โด่งดังไปทั่วเมืองไทย ยอดขายชุดแรกทะลุล้านชุด และในชุดแรกก็ได้นำเพลงเก่ามาร้องใหม่เป็นแนวเพลงป็อบ-แดนซ์ เช่น แอบมีเธอ, เพียงจำไว้, นางแมว, รักน้องพร 
ในปีเดียวกันบาซูก็ได้มีอัลบั้มชุดที่ 2 ชื่อ "Ho-Le Ho-Le" เปิดตัวด้วยเพลง "ทำไมถึงทำกับฉันได้" เป็นเพลงเต้นที่เร้าใจ ที่ผสมผสานเพลงจีนเข้ามาผนวกกัน 
ในปีถัดมาได้มีอัลบั้มชุดที่ 3 ชื่อชุด "ผีฟ้าปาร์ตี้" เปิดตัวด้วยเพลงชื่อเดียวกับอัลบั้ม "ผีฟ้าปาร์ตี้" ซึ่งอัลบั้มชุดนี้เป็น Thai Pop อีกชุด คือนอกจากจะวาไรตี้ตามปกติแล้ว ชุดนี้มีหลายเพลงที่มีความเป็นไทย อย่างเช่นเพลงเปิดตัวก็นำเพลง ปอบผีฟ้า โดยนำกลับมาปรับปรุงและเต้นกันใหม่อีกครั้ง เพลงเปิดตัวต่อมา "CHEER" 
ในปี 2544 บาซูได้มีอัลบั้มชุดที่ 4 "Bazoo 2001" มีเพลงเปิดตัวอย่างเพลง "ลำตัด 2001" 
ในปี 2545 มาถึงอัลบั้มสุดท้ายในนามบาซู อัลบั้ม "Bazoo Yo!" แต่อัลบั้มนี้ไม่ค่อยประสบความสำเร็จเหมือน 4 อัลบั้มที่แล้วผลงานเพลงจึงได้เงียบหายไป แต่เด็บบี้ก็มีงานภาพยนตร์อยู่หลายเรื่อง จนเด็บบี้ได้หายไปจากวงการทราบข่าวว่าเธอไปเรียนต่อต่างประเทศ ปัจจุบันได้กลับมาเมืองไทยแล้ว

ชีวิตส่วนตัว

เด็บบี้ คบหาดูใจกับแฟนหนุ่มชาวอเมริกัน "เดวิด สเตลี่" เธอได้ตั้งครรภ์กับแฟนหนุ่ม ตั้งครรภ์ได้ 3 เดือน ครึ่ง แล้ว  ปัจจุบัน เด็บบี้ เธอให้กำเนิดบุตรสาวหนึ่งคน มีชื่อว่า น้องลีอา สเตลี่ เมื่อวันที่ 24 มีนาคม พ.ศ. 2560 ด้วยการผ่าคลอด ที่ รพ.ซีดาร์-ไซไนน์ เมดิคัล เซ็นเตอร์ สหรัฐอเมริกา
ปางเสวยมธุปายาส

ปางเสวยมธุปายาส เป็นพระพุทธรูปอยู่ในอิริยาบถประทับ (นั่ง) ขัดสมาธิ ประคองถาดมธุปายาส

ประวัติ

เมื่อนางสุชาดาผู้ถวายข้าวมธุปายาสทูลลากลับไปแล้ว พระโพธิสัตว์เสด็จออกจากร่มไทร ทรงถือถาดข้ามธุปายาส เสด็จไปยังริมฝั่งแม่น้ำเนรัญชรา สรงพระวรกาย (อาบน้ำ) แล้วประทับริมฝั่งแม่น้ำ หันพระพักตร์สู่ทิศตะวันออก ทรงแบ่งข้าวมธุปายาส ออกเป็น 49 ส่วน แล้วปั้นเป็นก้อน 49 ก้อน แล้วเสวยจนหมด ถือเป็นอาหารทิพย์ที่จะคุ้มได้ถึง 49 วัน ในการเสวยวิมุตติสุขภายหลังการตรัสรู้ ณ สัตตมหาสถาน (สถานที่ 7 แห่งที่พระพุทธองค์ใช้เวลาประทับอยู่แห่งละหนึ่งสัปาดาห์หลังบรรลุพระโพธิญาณ)

ความเชื่อและคตินิยม

เป็นพระพุทธรูปประจำปีระกา เช่นเดียวกับปางทรงรับมธุปายาส
ไมก์ เดินต์

การเริ่มการทำงาน

เดิร์นท์เกิดที่เมืองออร์แลนโด รัฐฟลอริดา และเติบโตขึ้นที่เมืองโรดีโอ แคลิฟอร์เนีย เขาเป็นบุตรบุญธรรมของมารดาชาวพื้นเมืองอเมริกันและบิดาชาวอเมริกันเชื้อสายยุโรป  หลังจากวันเกิดปีที่ 6 ของเขาไม่นาน พ่อแม่บุญธรรมของเขาหย่ากัน ซึ่งสั่นคลอนความสัมพันธ์ระหว่างพ่อบุญธรรมซึ่งเป็นโปรแกรมเมอร์ผู้มีอันจะกิน กับแม่ผู้มีชีวิตยากลำบากของเขา “ผมเติบโตมากับคุณแม่ที่เกลียดผู้ชายผิวขาว แต่เธอเลือกที่จะรักผม” เขากล่าว
ต่อมาแม่ของเขาแต่งงานใหม่  และหนีไปหลังจากนั้นไม่นาน ซึ่งทำให้เขาสนิทสนมกับพ่อเลี้ยง  แต่พ่อเลี้ยงก็เสียชีวิตเมื่อเขาอายุได้ 17 ปี    ก่อนหน้านั้นตอนที่เขาอายุ 15 ปี เขาออกมาอยู่ด้วยตัวเองโดยอาศัยอยู่ในรถบรรทุกของเขา ต่อมาเขาจึงเช่าห้องในบ้านของอาร์มสตรองอยู่ เขาศึกษาชั้นมัธยมปลายที่โรงเรียนซาเลเซียน ไฮสคูล (ตอนนั้นเขาเป็นสมาชิกวง เฮลเดอร์ แอนด์ เดอะ เฮลเดอนอทส์) ต่อมาเขาย้ายมาอยู่ที่โรงเรียนจอห์น สเว็ตต์ ไฮสคูล และสุดท้ายจบการศึกษาจากโรงเรียนพิโนลย์ วัลเล่ย์ ไฮสคูล ในปี 2533 และเริ่มออกทัวร์กับวงกรีนเดย์ทันที  
คอนเสิร์ตของกรีนเดย์ในงานวู้ดสต็อค ปี 2537 ถือเป็นเหตุการณ์ที่ต้องบันทึกไว้ในหน้าประวัติศาสตร์ เพราะตอนนั้นเกิดสงครามปาโคลนระหว่างนักดนตรีกับกลุ่มผู้ชม จนกระทั่งมีแฟนเปื้อนโคลนกลุ่มหนึ่งปีนขึ้นไปบนเวทีตอนท้ายของการแสดง แต่เจ้าหน้าที่รักษาความปลอดภัยกลับเข้าใจผิดคิดว่าเดิร์นท์คือกลุ่มแฟนเพลงเลือดร้อน เขาถูกชาร์จตัวจนทำให้ฟันหักหลายซี่
ปูแมงมุมญี่ปุ่น

ลักษณะ

ชื่อของมันในภาษาญี่ปุ่นแปลว่าปูขายาวซึ่งเป็นชื่อที่ตั้งตามลักษณะขาของมัน โดยปูแมงมุมญี่ปุ่นนี้มีขายาวที่สุดในสัตว์จำพวกสัตว์ขาปล้องโดยมีขนาดประมาณ5.5เมตร ลำตัวของมันจะมีลักษณะกลมคล้ายหัวใจซึ่งจะกว้างประมาณ 30-40 ซ.ม.และยาวประมาณ 20 ซ.ม. นำหนักเฉลี่ยของพวกมันคือประมาณ 15-20 กิโลกรัมปูตัวเมียนั้นจะมีขาและก้ามสั้นกว่าปูตัวผู้ ลำตัวของมันจะมีสีส้มและมีจุดสีขาวๆแต้มเป็นจุดหรือลายตามลำตัวพวกมันมีรูปร่างที่ดุดันน่ากลัวแต่มีนิสัยอ่อนโยนและไม่เป็นอันตรายต่อมนุษย์กระดองของมันสามารถใช้ในการป้องกันตัวจากนักล่าจำพวกหมึกยักษ์ได้ดีอีกทั้งกระดองของพวกมันมีปุ่มมีหนามและบางครั้งก็ถูกปกคลุมด้วยฟองน้ำหรือสาหร่ายทำให้นักล่าไม่ทันสังเกต

ที่อยู่อาศัย

ปูแมงมุมญี่ปุ่นสามารถพบได้บริเวณชายฝั่งทางตอนใต้ของ เกาะฮนชู, อ่าวโตเกียวไล่ลงไปทางใต้จนถึงประเทศไต้หวันตัวเต็มวัยนั้นจะพบได้ที่ความลึก 50-600เมตร พวกมันชอบทะเลลึกที่เป็นพื้นทรายหรือดินโคลนโดยปกติพวกมันจะอยู่ในน้ำที่มีอุณหภูมิ 10-13 องศา
ตำบลตาลชุม (อำเภอท่าวังผา)

ประวัติ

ตำบลตาลชุม เดิมชื่อ “ชัยพรม” หรือ "ศรีพรม" มีพระราชกิจจา เป็นผู้ปกครอง เริ่มมีการก่อตั้งชุมชน ตั้งแต่ พ.ศ. 2310 พื้นที่นี้สันนิฐานว่ามีชาวกาว อาศัยอยู่ก่อน แล้ว ต่อมาทางพม่าได้มาครอบครอง ราษฎรส่วนใหญ่ย้ายถิ่นฐานมาจาก เมืองเชียงแสน และ เมืองเชียงของ (จังหวัดเชียงราย) พ.ศ.2434 ใช้ชื่อแขวงศรีพรม ในพ.ศ. 2457 ราชการได้แบ่งแยกอาณาเขตเป็นตำบลศรีพรม อำเภอเมืองน่าน ในปี พ.ศ.2465-พ.ศ.2481 เปลี่ยนชื่อเป็นตำบลดอนมูล อำเภอเมืองน่าน ภายหลังได้โอนมาขึ้นกับ อำเภอปัว เปลี่ยนชื่อเป็นตำบลตาลชุม ต่อมาทางการได้ยุบไปขึ้นกับตำบลป่าคา
ระยะหนึ่งจนถึง พ.ศ. 2482 จึงได้ตั้งขึ้นเป็นตำบลตาลชุมใหม่อีกครั้งหนึ่ง พ.ศ. 2505 ได้แยกตำบลยม ตำบลตาลชุม  ตำบลป่าคา ตำบลริม ออกจากอำเภอปัว จัดตั้ง
เป็นกิ่งอำเภอท่าวังผา และยกฐานะเป็นอำเภอท่าวังผาในปี พ.ศ.2508 โดยมีหมู่บ้านส่วนใหญ่อยู่บริเวณริมสองฝั่งแม่น้ำน่าน ในช่วงฤดูฝนจะเกิดอุทกภัย มีการคมนาคมไม่สะดวก ต่อมาในปี พ.ศ. 2518 ราษฎรส่วนใหญ่ได้อพยพ
ถิ่นฐานขึ้นมาตั้งบ้านเรือนอยู่บนที่ดอนทางทิศตะวันออกของพื้นที่ตำบลคือ 2 ข้างทาง ถนนสายน่าน – ทุ่งช้าง

การปกครอง

ตำบลตาลชุมแต่เดิมมี 26 หมู่บ้าน ปี พ.ศ. 2515 ได้แยกออกเป็นตำบลศรีภูมิ จึงเหลือ 14 หมู่บ้าน ได้แก่
บ้านสบหนอง1 หมู่ที่1
บ้านป่าเมี่ยง หมู่ที่2
บ้านตาลชุม1 หมู่ที่3 
บ้านสบสาย หมู่ที่4 
บ้านปง1 หมู่ที่5 
บ้านดอนแก่ง หมู่ที่6
บ้านน้ำป้าก หมู่ที่7
บ้านห้วยโป่ง หมู่ที่ 8
บ้านห้วยธนู หมู่ที่ 9
บ้านห้วยแขม หมู่ที่ 10
บ้านปง2 หมู่ที่ 11
บ้านสบหนอง2 หมู่ที่ 12
บ้านปงพัฒนา หมู่ที่ 13
บ้านตาลชุม2 หมูที่ 14
มีวัด 7แห่ง ได้แก่
1.  วัดสบหนอง 
2.วัดตาลชุม 
3.วัดจักรวรรณ(ป่าเมี่ยง) 
4.วัดดอนชัย (สบสาย)
5.วัดสุคันธาราม(ปง)
6. วัดดอนแก่ง 
7.วัดห้วยแขม 
สำนักสงฆ์ 3 แห่ง ได้แก่ 
1.สำนักสงฆ์กิตติคุณ(ห้วยโป่ง) 
2.สำนักสงฆ์ห้วยธนู 
3.สำนักสงฆ์น้ำป้าก

ที่ตั้งและอาณาเขต

พื้นที่ส่วนใหญ่เป็นพื้นที่ราบลุ่มอยู่ทางทิศตะวันตกของตำบล และเป็นที่ราบสูงทางทิศตะวันออก มีพื้นที่ทั้งหมด 63,125 ไร่
ทิศเหนือติดกับ ต.ศรีภูมิ, ต.ป่าคา อ.ท่าวังผา จ.น่าน
ทิศใต้ติดกับ ต.บ่อ อ.เมืองน่าน จ.น่าน
ทิศตะวันออกติดกับ ต.ยม, ต.จอมพระ อ.ท่าวังผา จ.น่าน
ทิศตะวันตกติดกับ ต.ศรีภูมิ อ.ท่าวังผา จ.น่าน
ระยะทางห่างจาก อำเภอท่าวังผา ถึง อบต.ตาลชุม            8        กิโลเมตร
ระยะทางห่างจาก อำเภอเมืองน่าน ถึง อบต.ตาลชุม           34      กิโลเมตร
เนื้อที่ทางกายภาพ 
รวมทั้งหมด    104.48   ตารางกิโลเมตร (64,149 ไร่)

ประชากร

จำนวนหมู่บ้านในเขตพื้นที่ตำบลตาลชุม   จำนวน  14  หมู่บ้าน   ประชากรทั้งสิ้น   6,422  คน   แยกเป็นชาย  3,221  คน   หญิง    3,201   คน   (ข้อมูลเดือนธันวาคม 2555)
อาชีพ
อาชีพหลัก ทำนา ทำสวน/ ทำไร่
อาชีพเสริม หัตถกรรมในครัวเรือน

แหล่งท่องเที่ยวในตำบลตาลชุม

- พระธาตุฉิมพลี วัดสบหนอง 
- หนองหลวง บ้านสบหนอง
- อนุเสาวรีย์เจ้าหลวงพญาแก้ว บ้านสบสาย
- พระพุทธมหาสุวรรณมงคลศรีศากยมุนี      (หลวงพ่อทอง) วัดดอนชัยสบสาย
- ฝายน้ำสาย บ้านสบสาย
- โครงการปิดทองหลังพระตามแนวพระราชดำริ  บ้านน้ำป้าก
- พระเพชรตาลชุม วัดตาลชุม
- อนุเสาวรีย์เจ้าหลวงดงมะแหละ บ้านตาลชุม

แม่น้ำสายสำคัญที่ไหลผ่านตำบลตาลชุม

• แม่น้ำน่าน
• ลำน้ำสาย
• ลำน้ำยาว
• ลำห้วยธนู
• ลำห้วยป้าก
• ลำห้วยก้าบ
• หนองหลวง
• ลำห้วยแขม
• ลำห้วยโป่ง
• ลำห้วยคี่
• ลำห้วยเยี่ยว
• ลำห้วยม่วง
• ล้ำห้วยกึม
• ลำห้วยเสี้ยว
ทะเลทรายนามิบ

สิ่งมีชีวิต

ตามชายฝั่งมีฝนตกปีละไม่เกิน 25 มิลลิเมตร และอาจไม่มีฝนตกนานถึง 10 ปี โดยพื้นที่ส่วนใหญ่เป็นหมอกและน้ำค้าง อากาศอบอุ่นชื้นจากมหาสมุทรแอตแลนติก พัดมาเจอกับกระแสน้ำเย็นเบงเกวลา ทำให้เกิดหมอกหนาก่อตัวในเวลากลางคืน ทำให้บรรดาสิ่งมีชีวิตต่าง ๆ เช่น แมลงปีกแข็งบางชนิดได้รับความชุ่มชื้น บริเวณชายฝั่งทะเลก็เป็นที่พักพิงของฝูงแมวน้ำชนิดมีขนอีกด้วย ส่วนพืชที่สำคัญ คือ ต้นเวลวิชเซีย ที่ขึ้นเฉพาะที่ทะเลทรายนามิบแห่งเดียวเท่านั้น และแตงนารา ที่เป็นอาหารที่ชื่นชอบของสัตว์ต่าง ๆ 
ทะเลทรายนามิบจัดว่าเป็นทะเลทรายที่มีสิ่งมีชีวิตเฉพาะถิ่นอาศัยอยู่มากที่สุดในโลก